**Beszámoló**

**Kollégiumi Biztos – Csutka Boglárka**

**2012. július 27.-2012. szeptember 7.**

**2012. 07. 27. – Küldöttgyűlés**

**2012. 07. 28-30. – Mentortábor**

**2012. 08. 16. – Kollégiumi felvételi ponthatár húzása**

**2012. 08. 17. – Várólistás felvételi**

**2012. 08. 22. – Kollégiumi Hallgatói Önkormányzat Küldöttgyűlése**

**2012. 08. 24. – Hallgatói demonstráció**

**2012.08.25-31. – Geo-bio gólyatábor**

**2012. 09. 05. – SZACS**

**2012. 09. 06. – Elsős beiratkozás, Választmány**

2012. 07. 27.-én megrendezésre kerülő Küldöttgyűlésen pályázatomat a kollégiumi biztosi posztra a jelenlévő képviselőtestület elfogadta, majd megválasztottak a tisztség betöltésére. Megválasztásomat követő napokban felvettem a kapcsolatot a Kollégiumi Hallgatói Önkormányzat tagjaival (továbbiakban KOLHÖK), többek között Hartyándi Mátyás elnökkel, aki biztosított együttműködéséről. Sándor Máté Csaba átadta a tisztség betöltéséhez szükséges kellékeket (postafiók, ekif, belépőkártya).

Július 30.-ával elkezdődött az elsős felvételi jelentkezés. Augusztus 1.-től második körös érvényesítés kezdődött, majd 6.-tól harmadik körben tovább folytatódott az érvényesítés. Augusztus 10.-én megtörtént a jelentkezés lezárása, majd a hiánypótlás kezdete, mely 15.-én zárult. 16.-án délelőtt tíz órától részt vettem a ponthatár húzáson. Idén az elsős felvételi eljárás során megállapított 33 ponttól kerültek be a jelentkezők a kollégiumokba. Részfinanszírozott hallgatókról még nem volt információ (bár a küldöttgyűlés korábban megszavazta a felvételi során számukra adható 4 pontot). 1147 szabad hely volt fenntartva, így a még üresen álló helyek maradtak a várólistás felvételire illetve PhD hallgatóknak. A 17.-ei illetve a 31.-ei várólistás ülésen az üres helyeket feltöltöttük. Következő várólistás felvételi szeptember 17.-én lesz a be nem költözött illetve kiköltözött hallgatók helyének feltöltésére. Kérem a TTK HÖK képviselőit, ha kérésük van, azt legyenek szívesek szeptember 15-ig jelezni, köszönöm!

Egy kis statisztika: 962 elsős nyert felvételt (1. táblázatban olvasható mely kollégiumokba hány főt vettek fel és ebből mennyi TTK-s hallgató), ebből összesen 274 fő volt TTK-s, a felvettek 28,5%-a. (1. diagram). Ebből: 202 BSc-s hallgató, 63 MSc-s hallgató és 9 PhD hallgató.

. táblázat Elsős felvételi eljárás során felvett hallgatók száma kollégiumok szerint tagolva

|  |  |  |
| --- | --- | --- |
| **Kollégium** | **Felvettek****(fő)** | **Ebből TTK-s** |
| ADK | 75 | 3 |
| DUK | 53 | 0 |
| KCSSK | 330 | 93 |
| KUK | 136 | 22 |
| NFK | 26 | 10 |
| NUK | 226 | 111 |
| VUK | 116 | 45 |

1. diagram Elsős felvételi eljárás során felvett hallgatók százalékos megoszlása karok szerint

A KOLHÖK Küldöttgyűlésén elhangzott egy demonstrációra való felhívás. Ennek oka, hogy az állam „közbeszerzési stop”-pot indított, így a KCSSK B és C épületében lévő mozgó bútorzat beszerzésére nem érkezett állami engedély. Ennek hiányában ~500 elsőst fenyegetett az a veszély, hogy nem tud beköltözni iskolakezdésre kollégiumába. Ennek érdekében a KOLHÖK egy demonstrációt szervezett, melynek célja az engedély aláírása volt. 08.24.-én pénteken felvonultunk az Emberi Erőforrások Minisztériuma elé, ahol Hoffmann Rózsa államtitkár már azzal fogadott minket, hogy a szerződést előző este aláírták. Így szeptember 5.-én elkezdődhetett a beköltözés az újonnan átadott B és C épületekbe. Tehát az idei tanévtől már mindhárom épületrészben laknak hallgatók. Jelenleg is folyik a kollégiumi gólyatábor utolsó napja. A hallgatók elégedettek a felújítás eredményével. Októbertől a Tétényi úti kollégiumhoz hasonlóan itt is mágneskártyás beléptető rendszer fog működni.

Továbbá tisztségemnek eleget téve folyamatosan válaszolok a hallgatói megkeresésekre.

Ezúton szeretném, megköszönöm a képviselőknek, hogy bizalmat szavaztak Nekem a nyári küldöttgyűlésen.

**Köszönöm, hogy elolvastad a beszámolómat! Várom kérdéseiteket.**

2012-09-07, Budapest Csutka Boglárka

 ELTE TTK HÖK Kollégiumi biztos